CJI बोले- वाराणसी कलेक्टर मंगलवार को मीटिंग बुलाकर फैसला करें; अगली सुनवाई 21अप्रैल को
Varanasi Gyanvapi Shivling Case Hearing Update ज्ञानवापी-काशी विश्वनाथ विवाद से संबंधित दलीलों के बैच में
सुप्रीम कोर्ट ने ज्ञानवापी मस्जिद में वुजू की परमिशन मांग रहे मुस्लिम पक्ष की याचिका पर सोमवार को सुनवाई की। CJI डीवाई चंद्रचूड़ की बेंच ने कहा कि वाराणसी कलेक्टर 18 अप्रैल को संबंधित अधिकारियों की मीटिंग बुलाएं और उसमें फैसला करें। 
याचिका अंजुमन इंतेजामिया मस्जिद कमेटी ने दायर की थी। जिसमें कहा गया था कि मस्जिद के अंदर बने वुजूखाने को खोल दिया जाए। जिसे शिवलिंग बताकर सीलबंद कर दिया गया है। इस मामले की अगली सुनवाई 21 अप्रैल को तय की गई है।
पढ़िए कोर्ट रूम में क्या दलील दी गई
सॉलिसिटर जनरल तुषार मेहता: वे जिस जगह वुजू की बात कर रहे हैं, वह विवादित क्षेत्र है, जहां शिवलिंग है इसलिए यह मांग समस्या पैदा कर सकती है। हालांकि, इस पर कलेक्टर और मस्जिद कमेटी फैसला ले सकती है।
मुस्लिम पक्ष के वकील हुजैफा अहमदी: रमजान चालू है। अधिकारी मोबाइल शौचालय की व्यवस्था कर सकते हैं।
सॉलिसिटर जनरल तुषार मेहता: चिंता की बात यह है कि मोबाइल टॉयलेट परिसर की पवित्रता को प्रभावित न करे। इसके लिए अधिकारियों को उचित कदम उठाने होंगे।
CJI डीवाई चंद्रचूड़ : याचिकाकर्ता वुजू और वॉशरूम के लिए पर्याप्त जगह चाहते हैं। इसके लिए वाराणसी कलेक्टर 18 अप्रैल को एक मीटिंग बुलाएं ताकि एक सौहार्दपूर्ण हल निकाला जा सके। मामले को 21 अप्रैल को लिस्ट किया जाए।
अगर मीटिंग में आपसी सहमति से मोबाइल टॉयलेट और वुजू के लिए फैसला लिया जाता है, तो कोर्ट के अगले आदेशों का इंतजार किए बिना इसे लागू किया जा सकता है
जानिए मुस्लिम पक्ष ने क्यों मांग की
ज्ञानवापी के 7 मामलों की सुनवाई होगी एक साथ
उधर, वाराणसी कोर्ट ने ज्ञानवापी और श्रृंगार गौरी के सात मामलों की सुनवाई अब एक साथ करने का फैसला किया है। लंबे समय से चल रही सुनवाई और टलते आदेश के बाद सोमवार को आज वाराणसी कोर्ट ने कहा कि पूजा और राग-भोग से संबंधित 7 मामलों को एक साथ क्लब करके सुनवाई की जाएगी। हिंदू पक्ष के अधिवक्ता मदन मोहन यादव ने कहा कि यह बड़ी जीत है। पढ़ें पूरी खबर...
ज्ञानवापी-श्रृंगार गौरी से जुड़ा केस क्या है?
पांच हिंदू महिलाओं ने ज्ञानवापी मस्जिद परिसर में मौजूद हिंदू देवी-देवताओं की पूजा की अनुमति मांगी थी। इन महिलाओं ने खास तौर पर श्रृंगार गौरी की हर दिन पूजा करने की इजाजत चाही थी। कोर्ट के आदेश पर मस्जिद में सर्वे भी किया गया था। सर्वे के बाद हिंदू पक्ष ने दावा किया था कि मस्जिद के तहखाने में शिवलिंग मौजूद है, जबकि मुस्लिम पक्ष ने इसे फव्वारा बताया था।
ज्ञानवापी से जुड़ी ये खबरें भी पढ़ें...
ज्ञानवापी में मां श्रृंगार गौरी की पूजा-अर्चना
मां श्रृंगार गौरी केस दर्ज करने वाली महिलाओं ने चैत्र नवरात्रि के चौथे दिन माता श्रृंगार गौरी का दर्शन-पूजन किया। श्रीकाशी विश्वनाथ मंदिर कॉरिडोर में स्थिति ज्ञानवापी के पीछे माता के विग्रहों की पूजा और केस के जीत की कामना की। इस दौरान सुरक्षा के लिए भारी पुलिस फोर्स परिसर में तैनात थी। पढ़ें पूरी खबर...
काशी विश्वनाथ को चार बार तोड़ा गया, अवशेषों पर खड़ी हुई मस्जिद; जानिए पूरा विवाद
वाराणसी कोर्ट ने ज्ञानवापी मस्जिद परिसर के अंदर मां श्रृंगार गौरी की पूजा की याचिका की सुनवाई को मंजूरी दे दी है। कोर्ट ने इस याचिका को चुनौती देने वाली अंजुमन इस्लामिया मस्जिद कमेटी की चुनौती को खारिज कर दिया। काशी विश्वनाथ मंदिर और ज्ञानवापी मस्जिद का ये विवाद सदियों पुराना है। 213 साल पहले इस विवाद को लेकर पहली बार दंगे हुए थे। पढ़ें पूरी खबर....